Választási program 2027 - 2030

A MEGÚJULÓ KISVÁROS PROGRAMJA
A Magyar Szövetség Dunaszerdahelyi Városi Szervezetének Választási Programja 2027–2030 időszakra
Most lezárul egy négyéves önkormányzati ciklus, és kezdetét veszi a rendszerváltást követő tizedik választási időszak. Már most látszik, hogy az előttünk álló négy év számos bizonytalanságot, váratlan kihívást és folyamatos alkalmazkodást kíván majd meg. Egy dolog azonban biztos: a következő négy évben is sok munka és feladat vár ránk.

Határozottan kijelenthetjük, hogy a négy évvel ezelőtt megfogalmazott Működő mindennapok programja című választási programunk vállalásait szinte maradéktalanul teljesítettük, ezen felül pedig számos olyan felújítást és modernizációt valósítottunk meg, amelyek a választási programunkban nem is szerepeltek.

Arra kérjük a tisztelt választópolgárokat, hogy figyelmesen olvassák el a következő négy évre szóló vállalásainkat és reméljük, hogy a gondosan összeállított és sok apró részletre kiterjedő programunk elnyeri tetszésüket.

Reméljük, hogy ezt a bizalmat megerősítik, és az október 24-i választásokon a szavazatukkal olyan csapatot fognak támogatni, amely elkötelezetten dolgozik szeretett városunk, Dunaszerdahely folyamatos fejlődéséért, korszerűsítéséért és a közös jövőért.

Dunaszerdahely, a megújuló kisváros
Választási programunk legfőbb célkitűzése, hogy Dunaszerdahely egy korszerű, élhető és folyamatosan fejlődő modern kisváros legyen. Ennek eléréséhez elengedhetetlen az európai uniós és az állami alapok pénzügyi forrásainak következetes felhasználása. Folytatjuk a városi középületek, közterek és parkok felújítását és modernizációját, hogy városunk lakosai érezzék és egyben büszkék legyenek arra, hogy egy modern kisváros polgárai lehetnek. A szociális szolgáltatások jelenlegi körét és színvonalát fenntartjuk és az igények alapján ezeket bővíteni fogjuk. Tovább működtetjük az önkormányzati támogatások rendszerét, segítve a sport-, a kultúra -, a társadalmi élet területén működő különböző közösségeket, különös tekintettel a fiatal generáció közösségtudatos nevelésére.  

Környezettudatos és családbarát megoldások az élet mindennapjaiban
> A következő időszakban is biztosítjuk az ingyenes utazást a városi közösségi közlekedést ellátó városi autóbuszokon.

> A nagycsaládosok kedvezményeit fenntartjuk és a kedvezmények körét bővítjük.

> Együttműködve a Nagyszombat megyei Regionális Innovációs és Fejlesztési Ügynökséggel a következő időszakban is biztosítjuk idős polgáraink részére a segélyhívó SOS-karóra szolgáltatásait.

> Ebben az évben elindított szociális közlekedési szolgáltatást a következő időszakban is működtetni fogjuk, hogy főként az idős, mozgásukban korlátozott polgáraink könnyedén és kedvezményesen juthassanak el orvosi kivizsgálásra, orvosi kezelésre vagy magánügyeik elintézésére. 

> A Bartók Béla sétány felújításánál az új környezettudatos és modern gyakorlatok megvalósítását tervezzük mind az esővíz felfogására, mind olyan közösségi terek kialakítására, amelyek a vállalkozóbarát környezetet hoznak létre a lakosság és a városunkba érkező turisták kiszolgálására.

> A Kisudvarnoki úton, a volt gokart pálya helyén, kiépítjük a Városligetet közel 10 hektáros zöld területtel, amely pihenést biztosít majd polgárainknak, valamint a téli időszakban lehetőséget biztosít majd szánkózásra is.

> Folytatjuk az elektromágneses zárral ellátott földalatti hulladéktároló konténerek telepítését.

> További kerékpárutakat létesítünk Nagyudvarnok, Nagyabony települések felé, és a Reptér utca folyamataként a Slovakia Ring és a Mátyus-föld irányába.

> A Kárpát-medencei Egészséges Városok Egyesületének tagjaként továbbra is kiemelt célunknak tekintjük felhívni lakosaink figyelmét az egészséges életmódra. Ennek érdekében szakmai és prevenciós előadásokat tartunk a szociális hálón- és az iskolai közösségekben történő zaklatások megakadályozására, valamint a szenvedélybetegségek kialakulásának elkerülésére.

> Az európai uniós forrásból felújított önkormányzati épületben a következő időszakban is működtetjük a krízisközpontot, amely átmeneti elhelyezést biztosítunk azoknak a bajba jutott családoknak, akik önhibájukból, vagy azon kívül veszítették el otthonunkat.

> A szabálysértési törvény módosítása hatékonyabb eszközöket biztosít az önkormányzatok számára a közterületi szabálysértések kezelésére. Ennek lehetőségeivel élve következetesen fellépünk a közrendet és a lakosság nyugalmát zavaró magatartást tanúsító hajléktalanokkal és más rendbontókkal szemben.
Biztosítani a város fennakadások nélküli működését
A város kiegyensúlyozott gazdálkodásának alapja a kiszámítható bevételi háttér és a tervezhetőség. Az elmúlt évek azonban azt mutatták, hogy a gazdasági és jogszabályi környezet hónapról hónapra, sőt olykor hétről hétre is jelentősen változhat. Ezek a változások közvetlen hatással vannak az önkormányzat költségvetésére, és folyamatos alkalmazkodást tesznek szükségessé. Ilyen és ehhez hasonló helyzetben megfelelő tudással és tapasztalattal lehet csak biztosítani az önkormányzat és a városi intézmények folyamatos működését és az általuk nyújtott szolgáltatások magas színvonalát. Ezen szolgáltatások színvonalának megtartása, illetve a szolgáltatások körének bővítése, valamint azok színvonalának emelése, csak akkor valósulhat meg, ha elegendő pénzügyi forrás áll az önkormányzat rendelkezésére - a meglévő városi vagyon karbantartására és számos további beruházás megvalósítására.
Átláthatóan működő önkormányzat

A lakosság részéről egyre nagyobb az igény arra, hogy betekintést nyerjenek az önkormányzat működésébe, beleszólhassanak a döntéshozatalba, ellenőrizhessék a város vagyongazdálkodását, valamint hiteles és közérthető tájékoztatást kapjanak a város pénzügyeiről.

Ezért is szükséges folytatni a fentiekkel kapcsolatos időszerű információk megjelenítését a város hivatalos honlapján. A városi ingatlanok értékesítését megelőzően nyilvánosságra hozzuk a legfontosabb információkat a város hivatalos Facebook és Instagram oldalán is. Ezen felül napra készen tájékoztatjuk a polgárokat az önkormányzat működésével kapcsolatban a www.dunaszerdahelyi.sk weboldalon, a DS APP alkalmazáson keresztül, valamint az időszakosan megjelenő városi újságban, a Dunaszerdahelyiben.

A városi képviselőtestület által létrehozott szakbizottságokban külsős (a lakosok által nem megválasztott) szakemberek is dolgoznak, és részt vesznek a döntéshozatalban.

Ezen szakbizottságok tagjai, a városi képviselők és külsős szakemberek döntenek a sport, a kultúra, az oktatás és a szociális ügyek terén, a városi költségvetésből nyújtandó támogatásokról a polgári társulások és sportszervezetek által benyújtott pályázatok alapján.

A jelentős közvagyonnal gazdálkodó városi tulajdonú cégek ügyvezetői és igazgatótanács tagjai szakemberek legyenek, ne helyi politikuson, viszont a városi vagyon ellenőrzése végett szükséges bővíteni a felügyelőbizottságok jogköreit, amelynek tagjai kizárólag a polgárok által megválasztott városi képviselők lehetnek, biztosítva ezzel a közvagyon kezelésének ellenőrzését.

A lakosok panaszainak és javaslatainak teret adva folytatódnak a polgármesteri fogadóórák minden hónap első szerdáján.
Városfejlesztés
A városfejlesztés területén:
· Teljesen felújítjuk a Bartók Béla sétányt új, környezettudatos, modern gyakorlatok megvalósításával és az esővíz felfogására alkalmas berendezésekkel, valamint a sétányon olyan közösségi tereket kialakítunk ki, amely vállalkozóbarát környezetet hoz létre lakosaink és a városunkba érkező turisták kiszolgálására.

· Létrehozunk egy új Idegenforgalmi Alapot, amellyel támogatjuk a városközpontban működő vendéglátóhelyeket, kulturális programok megszervezését.

· Pályázati források felhasználásával felújítjuk a Barátság téri Óvoda és a SZNF téri Óvoda épületeit, javítva jelenlegi hőtechnikai paramétereiket, így járulva hozzá a városi oktatási intézmények gazdaságosabb működtetéséhez.

· A Mező utca és a Szövetkezeti utca kereszteződésében egy új körforgalmat építünk ki, hogy biztonságosabb és folyamatosabb legyen a közlekedés ezen az útszakaszon.

· További kerékpárutakat létesítünk a Nagyudvarnok, Nagyabony települések felé, valamint kerékpárutat tervezünk a Reptér utca folyamataként a Slovakia Ring és Mátyus-föld irányába.

· Felújítjuk a közutakat az Átrium, a Sikabony, a Gesztenyesor, a Smetana, az Építők, a Mély, a Fatelep utcákon, valamint az Október utcát a Borostyánkő utcával összekötő útszakaszt.

· Felújítjuk a gyalogjárdákat az Átrium, a Sikabony, a Gesztenyesor, a Smetana, az Építők, a Svoboda tábornok és a Fő utcákon, valamint a Rózsa ligetben, az SZNF, a Városháza, a Halpiac, a Barátság téren, a Malom és az Újfalu lakótelepeken, folytatjuk a gyalogjárda felújítását a Reptér utcán.

· Bővítjük a Neratovice téri lakótelepen az autóparkolókat.

· Bővítjük a kisudvarnoki úti városi köztemetőt és parkolókat építünk ki a Nagyboldogasszony út felől, valamint megépítünk egy haranglábat a lakosok kérését teljesítve.

· A Thermalpark Rt. udvarán található butiksor helyén egy korszerű, a mai igényeknek megfelelő melegkonyha létesül európai uniós források felhasználásával.

· Az ollétejedi városrészben kiépítjük a csatornahálózatot, amelyhez kapcsolódóan az előző ciklusban elkészült a tervdokumentáció és az érvényes építkezési engedély. Majd ezt követően felújítjuk a gyalogjárdákat is.

· A Nyugatszlovákiai Vízművek Rt. együttműködésével kiépítjük az új csatornahálózatot a Mély úton és a Fatelep utcában, azt követően felújítjuk az adott utcákban az utak burkolatát.

· Fejlesztjük a városi termálfürdőt a beltéri medencék vízfelületének bővítésével, valamint új wellness rész létrehozását tervezzük, ezzel is bővítve a szolgáltatások körét és színvonalának emelését. 

· Létrehozzuk a Városligetet közel 10 hektáros zöld területtel, amely biztosítani hivatott a pihenést, az aktív kikapcsolódást, és a szabadidő természetben való eltöltését, valamint a téli időszakban lehetőséget biztosít majd a szánkózásra is.

· A közutak és gyalogjárdák felújításánál elvégezzük az akadálymentesítést, odafigyelve a mozgáskorlátozottak és a babakocsival közlekedők igényeire.

· Az önkormányzat által megvásárolt régi kultúrházat felújítjuk és a kultúra céljaira fogjuk hasznosítani.

· A sportolók körében egyre nagyobb az igény a klasszikus füves sportpályák használatára, ezért a sikabonyi futballpályán az idejemúlt öltözőket eltávolítjuk és helyükre új, korszerű öltözőket és szociális helyiségeket építünk ki.

· Megújítjuk a Fő utca felőli kisparkot a Rózsa ligetben.

· A városi fásítási program keretén belül a közterületeken lévő beteg és elöregedett fákat fiatal, tájjellegű, nem allergén fafajokkal pótoljuk, melyeknek megfelelő életteret kell biztosítani, különös tekintettel a klímaváltozásra. Célunk, hogy a jövőben minél több egészséges, hosszú életű fa árnyékolja Dunaszerdahely utcáit, ezért szakemberek bevonásával elkészítjük a Dunaszerdahelyi Favédelmi Eljárásrendet, amit mind a tervezőknek, mind a kivitelezőknek munkájuk során figyelembe kell venniük. 
· Korszerűsítjük a közvilágítást, hogy folyamatos biztosítva legyen a közterületeken a világítás, hatékonyabb legyen az energiafelhasználás és jelentős mértékben csökkentsük a fényszennyeződést.

· A lakosok igényei szerint kültéri tornagépeket építünk ki az egyes városrészekben.

· Folytatjuk a gyerekjátszóterek árnyékolását, a játékelemek korszerűsítését, a biztonságos és gondtalan játék örömének a megteremtését.
Oktatás, sport, egészségügy és
a szociális szféra
· A kizárólag városi tulajdonú Gastro DS kft. a következő időszakban is biztosítja az óvodás korú és alapiskolás gyermekek számára a színvonalas étkeztetést, odafigyelve az alapanyagok minőségére, valamint arra is, hogy helyi termelőktől származzon valamennyi alapanyag.

· Garantáljuk a nyugdíjas korú polgárainknak a kedvezményes étkezést a Gastro DS kft. révén, valamint az immobilis időseknek a megrendelt étel kiszállítását a saját otthonukba.

· Nagy odafigyeléssel tartjuk karban és felújítjuk a városi óvodák udvarain található játszótéri elemeket.

· Támogatjuk az új Szent István római-katolikus templom megépítését városunkban.
· Továbbra is rendszeresen megemlékezünk városunk jeles évfordulóiról és emléknapnapjairól, erősítve ezzel városunk polgárainak lokálpatriotizmusát és a közösséghez való tartozás érzését. E szemléletet követve az önkormányzat évente megrendezi városunk védőszentjének ünnepét, a Szent György-napokat, a hagyományos Csallóközi Vásárt, a karácsonyi vásárt egybekötve a városunk adventi koszorúja gyertyáinak meggyújtásával. Támogatni fogjuk a Magyar Kultúra-napja, a Dunaszerdahelyi Zenei Napok, a Csallóközi Színesceruzák, Felvidéki Vágta, a Magyar Dal-napja, az Udvari Muzsika, a Dunaszerdahelyi Nyár megrendezését.

· Folytatjuk az önkormányzat által megalapított Fészek Alapítványon keresztül a fiatalok lakáshoz való jutásának támogatását, valamint a városunkban megszületett újszülöttek támogatását.

· A bizonytalan gazdasági helyzet ellenére folytatjuk a városi költségvetésből a kulturális egyesületek, a sportklubok és egyéb polgári társulások támogatását, amelyek Dunaszerdahelyen fejtik ki tevékenységüket, ezzel is gazdagítva a városunk szellemi életét, fokozza az összetartozás érzését.

· A nagycsaládosok kedvezményeit fenntartjuk és a kedvezmények körét bővítjük.

· Létrehozunk egy új Ifjúsági Alapot, amely támogatási alapként fog szolgálni a városunk fiataljainak szabadidős tevékenységének pénzügyi támogatására.

· A Kárpát-medencei Egészséges Városok Egyesületének tagjaként továbbra is kiemelt célunknak tekintjük felhívni lakosaink figyelmét az egészséges életmódra. Ennek érdekében szakmai és prevenciós előadásokat tartunk a szociális hálón és az iskolai közösségekben történő zaklatások megakadályozására, valamint a szenvedélybetegségek kialakulásának elkerülésére.

· Továbbra is támogatjuk a Városi Nyugdíjasklub működését és a klubtagok sokrétű szabadidős tevékenységét. Az idősek aktív, tartalmas, független, ám társas kapcsolatokban gazdag életéhez kívánunk ezzel hozzájárulni.

· Ebben az évben elindított szociális közlekedési szolgáltatást a következő időszakban is működtetni fogjuk, hogy főként az idős, mozgásukban korlátozott polgáraink könnyedén és kedvezményesen juthassanak el orvosi kivizsgálásra, orvosi kezelésre vagy magánügyeik elintézésére.

· Felújítjuk a városunknak működő idősotthonának épületeit európai uniós forrásból, amely nagyban hozzájárulna a panzióban lakók nagyobb kényelmének biztosításához, valamint az épületek gazdaságosabb működtetéséhez. 

· Fenntartjuk az idősek és a fogyatékkal élők gondozószolgálatát, európai uniós támogatások felhasználásával.

· Együttműködve a Nagyszombat megyei Regionális Innovációs és Fejlesztési Ügynökséggel a következő időszakban is biztosítjuk idős polgáraink részére a segélyhívó SOS-karóra szolgáltatásait.

· Szorosan együttműködünk a helyi Római-katolikus Egyház Karitásszal, amely a szükséghelyzetben élőket karolja fel, valamint ösztönözzük a önkéntesek pótolhatatlan munkáját közösségünk érdekében végzett feladatok ellátásában. 

· A Közösségi Központ keretein belül biztosítjuk a szociálisan hátrányos helyzetben elő tanulók iskolai felzárkóztatását, valamint segítjük és megkönnyítjük a társadalmi beilleszkedésüket.

· A Szlovák Államvasutaktól megvásárolt, európai uniós forrásból felújított épület földszinti részét hajléktalanszállóként működtetjük, a felső szint krízisközpontként fog szolgálni, ahol az önhibájukból, vagy azon kívül otthonunkat elveszítőknek biztosítunk átmeneti szálláshelyet.

· A hajléktalanszálló lakóit bekapcsoljuk a közmunka-programba a városi tulajdonú Municipal Real Estate Kft. közreműködésével.
Közbiztonság, közlekedés és környezetvédelem
· A lakosok biztonsága és a városi- és magánvagyon védelme érdekében bővítjük a térfigyelőkamera-rendszert és modernizáljuk annak irányítóközpontját.
· Biztosítjuk a városi rendőrök rendszeres szakmai továbbképzését annak érdekében, hogy a lakosok minden esetben szakszerű, jogszerű és magas színvonalú intézkedésben részesüljenek. A rendőri intézkedések átláthatóságát és elszámoltathatóságát a testkamerák rendszeres használatával is erősítjük.

· Felújítjuk a Zöld utcán található meglévő önkéntes tűzoltószertárt, , hogy megfelelő technikai és szociális hátteret biztosítsunk a sikabonyi és a dunaszerdahelyi önkéntes tűzoltók részére.

· A szabálysértési törvény módosítása hatékonyabb eszközöket biztosít az önkormányzatok számára a közterületi szabálysértések kezelésére. Ennek lehetőségeivel élve következetesen fellépünk a közrendet és a lakosság nyugalmát zavaró magatartást tanúsító hajléktalanokkal és más rendbontókkal szemben.

· Folytatjuk az elektromágneses zárral ellátott földalatti hulladéktároló konténerek telepítését, valamint minél több lakóközösséget szeretnénk meggyőzni a kukaketrecek elektromágneses zárral való felszerelésre, hogy ezzel is csökkentsük a hulladékgazdálkodás költségeit és, hogy megakadályozzuk azt, hogy más településekről származó hulladék kerüljön a lakótelepi hulladékgyűjtőkbe, valamint visszaszorítsuk a guberálást. 
· Mikrocsippel látjuk el a családi házaknál levő 120 literes hulladáktároló edényeket, valamint a lakótelepeken elhelyezett 1100 literes hulladékgyűjtő konténereket, amely alapul szolgál majd a mennyiségi alapon kiszámított szemétdíj bevezetésére.
· A családi házas övezetekben a zsákos szelektív hulladékgyűjtést kék (papír) és sárga (műanyag) színű műanyag kukákkal váltjuk fel, együttműködve az ELEKOS nonprofit szervezettel.

· Elsősorban európai uniós források felhasználásával fejlesztjük a gyűjtőudvar infrastruktúráját és komposztáló-berendezést létesítünk a városban keletkező zöldhulladék hasznosítására. Az így keletkezett komposztot a közparkokban, közterületi virágágyásokban és a kiskertekben hasznosítjuk. 
· Mindenki számára biztosítjuk az ingyenes tömegközlekedést a városi villanymeghajtású autóbuszokon. Tervezzük az autóbuszjáratok sűrítését, valamint a meglévő vonalak meghosszabbítását is, hogy csökkenjen a városunkban közlekedő személyautók száma.

· Folytatjuk a városi közösségi közlekedés modernizációját. Új, akadálymentesített autóbuszperonokat, korszerű üvegfalú utasvárók és digitális utastájékoztató rendszert alakítunk ki. 

· Folytatjuk az Autómentes Nap megrendezését, arra ösztönözve a lakosokat, hogy autójuk helyett a gyalogos-, a kerékpáros-, valamint a városi közösségi közlekedést használják a mindennapjaikban.

· Minden évben megrendezzük a Föld Napját és a Víz Világnapját városunkban, erősítve a gyermekek környezettudatos szemléletét.

· A városi tulajdonú középületek tetőszerkezeteit a megújuló energia hasznosításának szolgálatába állítjuk: felkínáljuk a lehetőséget napkollektorok telepítésére, így támogatjuk a megújuló energiaforrások hasznosítását, ugyanakkor továbbra sem támogatjuk szélerőművek létesítését a Csallóköz területén. 
· A gyalogosok biztonsága érdekében folytatjuk a gyalogos-átkelőhelyek megvilágítására szolgáló közvilágítások felszerelését.

· A városi fásítási program keretén belül a közterületeken lévő beteg és elöregedett fákat fiatal, tájjellegű, nem allergén fafajokkal pótoljuk. A faápolási munkák és a kivágások során keletkezett tűzifát a városi tűzifaprogram keretében a szociálisan hátrányos helyzetű családoknak juttatjuk el.

· Támogatjuk azokat az állatmentésben érdekelt polgári társulásokat, amelyek a kóbor kutyákról és az utcákon élő macskákról gondoskodnak.

· Folytatjuk a lakótelepeken az elkerített kutyafuttatók kiépítését a lakosok igényei szerint.
